Ek is gebore in Melkbosstrand. Toe ek in Gr. 1 was het ons getrek na die pragtige Mosselbaai omdat my pa hier werk gekry het. Op daardie stadium het ek reeds dansklasse geneem en liedjies opgemaak op my speelgoed-'keyboard'. My ouers het vir my 'n regte-egte 'keyboard' gekoop en ek het begin privaat lesse neem! My eerste optredes was met die dansskool, maar ek het aangesluit by my eerste 'band' en het musiekoptredes vir my begin op die ouderdom van 14. Na skool het ek studeer by die Suid-Kaap College in George en ander aanlyn kursusse voltooi en by prokureurs begin werk. Ek is 11 jaar getroud met my beste vriend en mede-musikant. Ons het 'n Chinchilla kat, Bella wat ons 'n klompie jaar gelede aangeneem het. Musiek het altyd 'n groot rol in my lewe gespeel en het ek dit ongeveer 'n jaar en 'n half gelede meer voltyds begin aanpak.
Ek het in Mei maand 'n nuwe liedjie opgeneem wat binnekort vrygestel sal word. Die liedjie is getiteld "No Place Like Home". Ek het dit 'n jaar gelede al geskryf en dit handel oor iemand wat aanhoudend soek na iets meer in die lewe, maar op die ou-einde is daar net geen plek soos jou eie tuiste nie. 'n Mens moet gemaklik wees met jouself. Dit is soms moeilik, ons word almal gemeet aan iets of iemand anders en gedwing om in die boksie van die samelewing in te pas; vind jouself en wees gemaklik om jouself te wees.
Inspirasie vir skryf: stilte. Dis dalk moeilik om te verstaan, maar ek is die mees kreatiefste wanneer ek in stilte sit met my eie gedagtes omring deur natuur. Verwerping ook. Dit maak dat ek wil terug baklei. Ek is 'n bakleier. Ek wil doen wat ek glo reg is en staan graag op vir ander.
Inspirasie vir die lewe en nuwe benaderinge: Musiek. Musikante. Daar is min dinge in die lewe wat jou so goed laat voel soos 'n goeie gepaste liedjie vir die spesifieke omstandighede of gemoedsrus waarin jy jou tans bevind. Is dit nie waar nie?
Ek het nie altyd gedink dit is belangrik nie, maar dit was dalk omdat ek nog nie iets moes doen waarvan ek glad nie hou nie. Ek het alles wat oor my pad gekom het probeer en oral probeer wees en almal probeer inpas. Op 'n dag het ek begin agterkom dat die enigste manier om regtig te kan vorder met my musiekloopbaan sal wees om meer in te sit. En die enigste manier om meer te kan insit is deur meer tyd vir myself te hê. En dit is waar alles verander het. Iemand het op 'n dag vir my gesê: "Moenie doen waarvan jy nie hou nie; doen waarvan jy hou". Wanneer ek ookal nou 'n keuse moet maak dan haal ek hierdie woorde aan en besluit die volgende stap volgens die antwoord - hou ek daarvan? Indien ja, dan gaan ek voort. Indien nie, dan wys ek dit van die hand. Al wat ons het op Aarde is tyd. Hoeveel tyd ons het weet ons nie, maar ons moet die beste daarvan maak - ons moet dus ons tyd geniet. Doen wat jy geniet. Spandeer tyd met jou familie en oefen jou passie uit, dan is jy skatryk.
Ek wou nie destyds musiek gaan swot nie want ek wou dit nie my werk maak nie. Ek wou dit altyd net geniet het. Nou benader ek dit anders - want ek geniet dit soveel dat ek dit permanent wil doen as my werk.
Ja en nee. Ons talente is vir ons gegee en ons moet dit gebruik. Dit bepaal jou pad wat jy loop. Deesdae kan ons nie altyd ons werk kies nie; ons moet almal tog eet! Maar waar jy kan sal 'n mens altyd poog om te doen waarvan jy hou en dit sal 'n gedeelte van jou as persoon weerspieël. Hoe jy iets doen sê ook baie van jou as persoon. Maar as jy in 'n werk sit waarvan jy glad nie hou nie kan dit tog onmoontlik nie jou ware persoonlikheid weerspieël nie. Jy moet met 'n persoon gaan sit om hom/haar werklik te leer ken. Elkeen het 'n storie. Gaan vind self uit wat daardie storie is. In die musiekbedryf kan jy dit verder gaan ondersoek...een musikant speel dalk weekliks in teaters en hy moet elke week 'n nuwe vertoning doen hetsy Elvis, Neil Diamond of een of ander 60's ikoon. Hy is 'n musikant, hy hou van musiek en hy doen die vertonings want dit betaal sy huur, brood en botter. Maar vra hom om sy eie liedjie te sing... Hy hou dalk van Jazz vir al wat ons weet.
Doen dit net. Al beweeg jy stadig vorentoe - hou net aan. Ek haal 'n quote aan: "True musicians can't quit music, because you can't quit who you are. And being a musician is who you are, not just something you do."
My nuwe vertoning: 'Ballads, Blues & Beautiful Music' is nogal gewild en vir my as kunstenaar die ideale metode om oorspronklike musiek in te weef tussen 'n seleksie van gunstellinge wat onder hierdie titel val. Ek skryf ook van tyd tot tyd my eie produksies (verlede jaar was dit 'Women Who Rock' en die jaar voor dit was 'Rockolution: The Evolution of Rock') Ek hoop om hierdie produksies na die stede toe te neem in samewerking met Storm Produktionz en binnekort 'n volgende een op die planke te bring.